English: Loktak Lake the largest freshwater (sweet) lake in North-East India, also called the only Floating lake in the world due to the floating phumdis on it.
Telugu: ఈశాన్య భారతంలోని అతిపెద్ద మంచినీటి సరస్సుగా పేరొందింది లోక్తక్‌ సరస్సు. ఫుండీస్‌ కారణంగా ప్రపంచపు తేలియాడే సరస్సుగా కూడా ఇది గుర్తింపు పొందింది. ఫుండీస్‌ అనేవి పెద్ద స్పాంజీ, సాసర్‌ ఆకారంలోని దీవులు. జలమట్టానికి దిగువన మట్టితో ఇవి పచ్చదనాన్ని కలిగి ఉంటాయి. ఈ సహజ ఫుండీస్‌ వాటి పరిమాణం, అందులో ఉండే జీవరాసుల సంఖ్య పరంగా కూడా పెద్దవే. ఇలాంటి దీవులు ఈ సరస్సులో ఎన్నో ఉన్నాయి. నిత్యం స్థానచలనం చెందుతూ ఉంటాయి. అంతేకాదు, ఇవి వాటి పరిమాణాన్ని (సైజ్‌) మార్చుకుంటూ ఉంటాయి. ఏడాది పొడుగునా వివిధ రుతువుల్లో సరస్సు అంతటా అలా కదులుతూ సందర్శకులకు ఆహ్లాదాన్ని పంచుతాయి.